**Region Sjællands pulje til udvikling af projekter**

Finansiering til at forberede forsknings-, innovations- og udviklingsprojekter på sundhedsområdet

Fondskontoret administrerer en forskerstøtte- og projektpulje på 0,5 mio. kr. årligt.

Puljens midler er målrettet regionens forskere og ansøgere indenfor sundhedsområdet, i deres arbejde med at udvikle forsknings- og udviklingsprojekter for Region Sjælland.

Midlerne uddeles altså til ansøgere, der udvikler og skriver projektansøgninger med henblik på at søge midler fra enten offentlige, private og internationale puljer og fonde, fx Interreg og EU.

Midlerne kan ikke benyttes til at forberede forprojekter eller netværksprojekter.

Husk at det er gratis at bruge Fondskontorets ekspertise i projektansøgning, fundraising og projektudvikling i hele ansøgningsforløbet.

**Målgruppe:**

Forskningsgrupper og regionale afdelinger på sundhedsområdet i Region Sjælland.

**Støtteberettigede udgifter:**

Puljen anvendes som støtte til det direkte arbejde med at hjemtage midler:

* Frikøb af forskere og medarbejdere til at forberede og skrive ansøgninger
* Finansiering af eksterne konsulenter til at skrive, vurdere og reviewe ansøgninger
* Rejser og repræsentation i forbindelse med at udvikle og skrive ansøgninger

**Støttebeløb:**

* 25.000 kr. til forskere og forskergrupper, der er projektpartnere og bidrager til at udarbejde ansøgninger
* 50.000 kr. til forskere og forskergrupper, der er projektkoordinatorer (lead partner) og er ansvarlige for at udarbejde ansøgninger

Der er ikke krav om medfinansiering.

**Ansøgningsfrist- og kriterier:**

Midlerne uddeles efter først-til-mølle-princippet, fordelt over to uddelingsrunder i 2024 med 250.000 kr. til uddeling i hver runde. En afdeling kan tildeles midler én gang årligt.

**Midlerne søges senest 1 måned før ansøgningsfristen hos den eksterne fond eller pulje**.

Man kan ikke søge midler efter, at ansøgningen er indsendt til den eksterne fond eller pulje.

For at komme i betragtning skal man i en mail oplyse de informationer, der står i skemaet på næste side, til **fondskontor@regionsjaelland.dk**

Ansøgning om midler fra regional projektpulje (kopiér evt. skemaet over i en mail):

Vi søger om(sæt kryds):

|  |  |
| --- | --- |
|  | 50.000 kr. til at refundere ansøgningsudgifter – projektkoordinator / lead |
|  | 25.000 kr. til at refundere ansøgningsudgifter – projektpartner |
| **1. Navn på ansøgerorganisation**  |
| **Organisation:****Afdeling:****Projektmedarbejder og leder:** |
| **2. Projektinformation** |
| **Fond eller pulje der søges:****Ansøgningsfrist:****Projekttitel:**  |
| **3. Projektbeskrivelse (hvad er udfordringen, løsningen, aktiviteter og forventede effekter):** |
|  |
| **4. Projektets varighed og økonomi** |
|  |

*Udbetaling:*

* Udbetaling af støtte foregår direkte til ansøgende afdeling via alias, når ansøgningen er indsendt til den nationale/private fond. Der skal ikke fremsende faktura.

*Dokumentation i forbindelse med udbetaling:*

* Kopi af ansøgningen, som er indsendt national/privat fond.

***Kontakt:***

Hvis du har spørgsmål til puljen, så skriv til Region Sjællands fondskontor på mail:

fondskontor@regionsjaelland.dk